NaiveNeuron/SloPal huggingface dataset:
Laššáková, Jana, podpredsedníčka NR SR (2014-09-10):
Pýtam sa, či sa chce niekto prihlásiť do rozpravy ústne. Do rozpravy ústne sa hlásia pani poslankyňa Gibalová, pán poslanec Hraško, pán poslanec Zajac, pán poslanec Muňko, pán poslanec Mihál a na záver pán poslanec Hlina. Končím možnosť prihlásiť sa do rozpravy ústne. Nech sa páči, pani poslankyňa Gibalová, máte slovo.
Danko, Andrej, predseda NR SR (2019-05-14):
Ďakujem. Na vystúpenie pána poslanca jedna faktická. Uzatváram možnosť prihlásenia. Poslanec Sopko.
Majerský, František, poslanec NR SR (2024-01-23):
Ďakujem pekne, pán predsedajúci. Pani poslankyňa, váš prejav bolo počuť až vonku na chodbe, takže bol taký, aký by mal byť, rázny, až som počul ho až za dverami a to boli dobre zatvorené. Ale teraz naozaj k téme, ktorú naozaj ste jasne a stručne a, myslím si, veľmi prehľadne povedali, aký to má naozaj zámer a čo všetko nám Európska únia naozaj vyčíta a čo všetko by sme mali robiť inak, lebo to, že sme v nejakom spoločenstve, nás aj zaväzuje, nemáme z toho len výhody, ale máme z toho aj nejaké záväzky, ktoré si musíme takisto plniť. A tie veci, ktoré si máme plniť, si máme plniť a máme dodržiavať nejaké legislatívne procesy, ktoré sme už dneska všetci povedali, že nie sú a nevieme stále, prečo nie sú dodržané. Ďakujem vám za váš príspevok a nabudúce, keď skúsite, tak možno to dokážete ešte aj hlasnejšie, že vás bude počuť aj pred Národnú radu. Ďakujem.
Pročko, Jozef, poslanec NR SR (2020-09-23):
Ďakujem veľmi pekne. Aj toto je dôkaz, že som zabŕdol do osieho hniezda a chlapci z ĽSNS sa presne rozčertili. Ale na záver chcem povedať, pán Žiga, vy nemáte morálne právo tu niekoho kritizovať a celý váš smerohlas, to, čo ste tu vy dokazovali, tak to je katastrofa, obrovská. Ďakujem.
M. Pado, poslanec: (2008-07-02):
Predseda Národnej rady Slovenskej republiky svojím rozhodnutím č. 681 z 3. júna 2008 pridelil  návrh na vyslovenie súhlasu Národnej rady Slovenskej republiky so Zmluvou medzi Slovenskou republikou a Ukrajinou o malom pohraničnom styku na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Zároveň určil Výbor Národnej rady Slovenskej republiky pre obranu a bezpečnosť, aby pripravil správu o výsledku prerokovania uvedeného materiálu vo výboroch a návrh na uznesenie Národnej rady Slovenskej republiky. Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť uvedený materiál prerokovali a odporučili Národnej rade Slovenskej republiky podľa čl. 86 písm. d) Ústavy Slovenskej republiky, po prvé, vysloviť súhlas so Zmluvou medzi Slovenskou republikou a Ukrajinou o malom pohraničnom styku, po druhé, rozhodnúť o tom, že ide o medzinárodnú zmluvu podľa čl. 7 ods. 5 Ústavy Slovenskej republiky a táto má prednosť pred zákonmi. Výbor Národnej rady Slovenskej republiky pre obranu a bezpečnosť odporúča Národnej rade Slovenskej republiky prijať návrh na uznesenie, ktoré je súčasťou tejto správy. Pán predsedajúci, prosím, otvorte rozpravu k tomuto materiálu.
Hrnčiar, Andrej, podpredseda NR SR (2019-09-18):
Pán poslanec Mihál.
Kažimír, Peter, podpredseda vlády a minister financií SR (2015-09-18):
Ďakujem veľmi pekne. Návrh nového zákona o štátnej pomoci ako špecifická právna úprava v oblasti hospodárskej súťaže obsahuje len základnú úpravu štátnej a minimálnej pomoci a výkon štátnej správy v tejto oblasti, pretože meritórna právna úprava patrí do pôsobnosti Európskej únie. Základné pravidlá a postupy pre poskytovanie pomoci a pojmy s tým súvisiace sú v návrhu zákona používané alebo vymedzené v súlade s právom Európskej únie pre štátnu pomoc. Potrebu prijatia novej právnej úpravy vyvolala rozsiahla reforma pravidiel štátnej a minimálnej pomoci, ktorú Európska únia vykonala k 1. júlu roku 2014. Modernizácia pravidiel Európskej únie si vyžaduje výrazné posilnenie zodpovednosti členských štátov pri posudzovaní súladu opatrení pomoci s novými nariadeniami o skupinových výnimkách, cirka 90, ide o cirka 90 % z celkového objemu pomoci, sa bude teda môcť poskytnúť bez predchádzajúcej notifikácie Európskej komisie, po odsúhlasení zo strany koordinátora pomoci. To je veľmi dôležitý moment, pretože týmto prechádza obrovská kompetencia, ale aj zodpovednosť z orgánov Európskej komisie práve na národné orgány. Preto sa navrhujú posilniť kompetencie koordinátora pomoci tak, aby jeho stanoviská a pozície z pohľadov dodržania pravidiel Európskej únie pre pomoc boli záväzné pre všetkých poskytovateľov pomoci. S cieľom zabezpečiť implementáciu ďalšieho kľúčového prvku modernizácie štátnej a minimálnej pomoci, ktorým je transparentnosť poskytovania pomoci, sa zriaďuje centrálny register pre evidenciu štátnej a minimálnej pomoci. Návrh zákona vymedzuje hlavné úlohy koordinátora pomoci a funkcie koordinátora pomoci a navrhuje zveriť túto dôležitú úlohu Protimonopolnému úradu Slovenskej republiky ako ústrednému orgánu štátnej správy pre oblasť hospodárskej súťaže. Tým pádom prechádza celá táto kompetencia z pôsobnosti Ministerstva financií Slovenskej republiky na Protimonopolný úrad Slovenskej republiky a navrhujeme tak urobiť od 1. januára roku 2016. Voľnými slovami, štátna pomoc nie je teda veľmi sexi obľúbená téma, je to veľmi komplikovaná oblasť a s možnými obrovskými negatívnymi dopadmi na plnenie fiškálnych cieľov štátu alebo aj na život konkrétnych, konkrétnych súkromných firiem. Myslím si, že máme nepríjemné príklady aj už na Slovensku. A tejto agende rozumie v tejto krajine málo ľudí. Aj po desiatich rokoch nášho fungovania v Európskej únii stále, myslím si, že na Slovensku je málo ľudí, málo manažérov, málo politikov, málo vrcholných predstaviteľov orgánov štátnej moci stotožnených s pravidlami štátnej pomoci, a touto novelou zákona a touto novelou alebo modernizáciou štátnej pomoci v celoeurópskom priestore naozaj prechádzajú obrovské kompetencie a zodpovednosť na národné štáty. Z tohto pohľadu dúfam, že si všímate, že túto veľmi citlivú kompetenciu presúvame aj z orgánu ministerstva financií, čo je do veľkej miery orgán politický, na orgán apolitický a to je Protimonopolný úrad. A dúfam, že to aj oceníte, že táto kompetencia, silná kompetencia sa posúva do rúk takéhoto orgánu. Ďakujem veľmi pekne.
Laššáková, Jana, podpredsedníčka NR SR (2013-06-27):
Pán spravodajca, chcete niečo povedať? Nie. Ďakujem pekne. Prerušuje rokovanie o tomto bode programu. (Potlesk.) Teraz budeme pokračovať prvým čítaním o návrhu poslankyne Lucie Nicholsonovej na vydanie zákona, ktorým sa mení a dopĺňa zákon č. 561/2008 Z. z. o príspevku na starostlivosť o dieťa a o zmene a doplnení niektorých zákonov v znení neskorších predpisov. Návrh zákona je pod tlačou 556, návrh na jeho pridelenie na prerokovanie výborom je v rozhodnutí 533. Dávam slovo pani poslankyni Lucii Nicholsonovej, aby návrh zákona uviedla. Nech sa páči, pani poslankyňa, máte slovo. (Rokovanie o návrhu poslankyne Národnej rady Slovenskej republiky Lucie Nicholsonovej na vydanie zákona, ktorým sa mení a dopĺňa zákon č. 561/2008 Z. z. o príspevku na starostlivosť o dieťa a o zmene a doplnení niektorých zákonov v znení neskorších predpisov , tlač 556.)
Sabo, Michal, poslanec NR SR (2024-02-06):
Ďakujem ti, Jano, za tvoje porovnanie aj to, že si priniesol do svojho vystúpenia to, ono už je to vlastne zlá prax, tá najhoršia prax, ktorú používa táto koalícia, to neustále porovnávanie sa a prikrývanie sa, nejakému dorovnávaniu sa európskym štandardom a používanie príkladov Nemecko, Rakúsko, hento tamto, a pritom naozaj, veď to nie je raketová veda urobiť si rešerš na internete a zistiť si, aká je realita v týchto krajinách. Ono je to až symptomatické pre túto vládnu koalíciu, najčastejšie to vnímam napríklad pri podpredsedovi vlády pánovi Tarabovi, ktorý stále rozprával o nejakých environmentálnych štandardoch v Nemecku, v Rakúsku a pritom porovnáva neporovnateľné. A ja sa naozaj veľmi teším, keď sa budeme aj napríklad v kategórii porušovanie, respektíve ako to hovoria, masívne porušovanie ľudských práv, keď sa budeme rozprávať o dorovnávaní sa európskemu štandardu napríklad v kvalite environmentálnych politík, neviem, odpadového hospodárstva a klimatických politikách, pretože aj to sú základné ľudské práva, právo na zdravé životné prostredie je základné ľudské právo, keď sa budeme rozprávať o porušovaní práv pri pôrodoch, ktoré mu čelia pravidelne a masívne ženy v našich pôrodniciach, kedy sa budeme rozprávať o dostupnosti a dôstojnosti zdravotnej starostlivosti ako celku, kedy budeme vyrovnávať sa alebo dorovnávať sa európskym štandardom v kvalite vzdelávania, to sú všetko diskusie, na ktoré sa veľmi teším a teším sa aj na tie dôvodové správy, ako sa budeme teda vyrovnávať európskym štandardom. Ďakujem ti za to, že si vo svojom vystupovaní, vo svojom vystúpení si spravil taký dôkladný faktčeking a je mi len ľúto, že my ako opoziční poslanci a opozičné poslankyne tu musíme okrem svojej základnej funkcie napĺňať aj funkciu faktčekerov, pretože je tu čo faktčekovať. A ešte raz vďaka za tvoje vystúpenie.
Grendel, Gábor, podpredseda NR SR (2021-05-05):
Prezentujme sa a hlasujme. Poprosím, kolegovia, aby sme nefotili v rokovacej sále počas rokovania prítomných. (Hlasovanie.) Prítomných 134, za 107, proti 1, zdržalo sa 26, hlasovali všetci prítomní. Konštatujem, že návrh bol schválený.
P. Hrušovský, podpredseda NR SR: (2001-12-18):
(Hlasovanie.) Prítomných je 99 poslancov, za 88, proti 2, zdržalo sa 5, nehlasovali 4. Konštatujem, že návrh sme schválili. J. Migaš, predseda NR SR: Panie poslankyne, páni poslanci, nech sa páči ďalšie hlasovanie . (Znenie návrhu, o ktorom sa hlasovalo: v ládny návrh zákona o ochrane vôd a o nakladaní s vodami a o zmene a doplnení niektorých zákonov – tlač 1255) L. Ambróš, poslanec: Ďakujem pekne. Prerokovali sme zákon o vodách. S ohľadom na oprávnenia, ktoré pre mňa ako spravodajcu výboru vyplývajú z § 73 zákona Národnej rady o rokovacom poriadku, odporúčam, aby sa Národná rada Slovenskej republiky uzniesla, že prerokuje vládny návrh zákona o ochrane vôd a o nakladaní s vodami a o zmene a doplnení niektorých zákonov (tlač 1255) v druhom čítaní. Prosím, dajte hlasovať o tomto.
Mikolaj, Ján, poslanec NR SR (2010-10-15):
To bola dobrá poznámka. Vážený pán poslanec Osuský, možnože ste nedávali alebo ste sa nezamýšľali, veď nikto z nás, kto kritizujeme tento zákon, nie je proti tomu, aby sa po anglicky vedelo. Veď cieľ máme rovnaký. Čiže my nekritizujeme to, že treba vedieť po anglicky. My kritizujeme to, že je to nepripravené, nedomyslené, nenastavené. Celý tento zákon má predsa jeden riadok, aj to veľmi nepresný a veľmi vágny. A to je podstata našich pripomienok, lebo... A nesúhlasím ani, aj keď sa nepatrí reagovať na pána poslanca, že treba začať bez toho, či to pripravenie je, alebo pripravené nie je. Preboha, však hovoríme o škole, o školstve, to nie je krúžok. To sú, to sú vážne, vážne veci. Takže toto my kritizujeme a takisto tie sny máme všetci rovnaké. Trošku by som ale brzdil, pán poslanec, pokiaľ ide o tú zmienku k tým francúzskym poslancom, pokiaľ predsa len trošku ctíte prvky demokracie, slobody, tak sa nemáte čo hanbiť za francúzskych poslancov. Je na nich, či anglicky vedia, alebo anglicky nevedia. To sú vážení ľudia, ktorí môžu vedieť päť-šesť svetových jazykov, a to, že tam nie je anglický jazyk, neznamená, že vy sa budete za nich hanbiť. Pokiaľ ide o vysvedčenia, tu vám chcem kompliment vystaviť, dokonca ste to povedali krajšie, ako sme to povedali my. Vrele súhlasím a som rád, že ste našli odvahu to vôbec takto definovať. A posledná pripomienka je ešte k tomu vlastenectvu. Pán poslanec, len som nepochopil, k čomu alebo ku komu? Pretože ak ste mali na mysli Európsku úniu, prejdite si všetky smernice Európskej únie, nikde, opakujem, nikde nie je uvedené, že práve anglický jazyk je prvým jazykom, ktorý majú ovládať všetci občania štátov Európskej únie.
Čekovský, Kristián, poslanec NR SR (2021-10-06):
Pán Kotleba, môžete vidieť, že vy ste tu zaujali, ale možnože viac ako vaši predrečníci alebo predchádzajúci kolegovia, lebo asi málokto by očakával, že práve vy tu budete moralizovať, že vy sa tu postavíte k tomuto rečníckemu pultu a budete kázať o rodine. Ako fakt nie. Dehonestujete tu ľudí, nazývate ich úchylákmi, pričom naozaj, ako povedal aj kolega Benčík, o vás je známe, že ste ako učiteľ vyhľadávali pätnásťročné študentky, pričom v tejto súvislosti vás preverovala aj polícia zo sexuálneho zneužívania. Hovoríte o tradičnej rodine, ktorú podľa vás má likvidovať čosi iné, ale pozrite sa do zrkadla, pán Kotleba. Vašu rodinu snáď rozvrátili homosexuáli? Nemám ten pocit. Osvojenie dieťaťa bez súhlasu biologických rodičov. To ste tu teraz nejako hovorili a kritizovali, a teda nie som s týmto stotožnený. Vy ste mali súhlas biologickej matky vášho dieťaťa na nejaké odcudzenie alebo nejaké zobratie z cudziny, keď ste si ho jednoducho priniesli bez toho, aby ona s tým súhlasila? Prečo potom čelíte trestnému oznámeniu od vašej bývalej manželky? Viete, nerád tu rozoberám rodinu kohokoľvek a nejakú... (Ruch v sále. Prerušenie vystúpenia predsedajúcim.)
P. Hrušovský, podpredseda NR SR: (2002-05-29):
A. Engliš, poslanec: Ja ďakujem. Napriek vystúpeniu pána Halmeša trvám na svojich návrhoch pozmeňujúcich a, samozrejme, aj so zmenami, ktoré on navrhol, pretože ja som vo svojom návrhu napísal, že sa týkajú zmien, čiže aj s týmto termínom. Čiže napriek vystúpeniu a preferovaniu 5 % ja trvám na svojich návrhoch, pán poslanec Halmeš.
Marcinková, Vladimíra, poslankyňa NR SR (2024-02-02):
Ďakujem pekne, pán predsedajúci. Ja si všímam, že už asi šesť minút tu nie je nikto za navrhovateľa, čiže za vládu, tak by som poprosila o prestávku. (Reakcia z pléna.) Aha, vy ste tam, čiže vy nebudete sedieť na svojom mieste, vy budete sedieť tam, keď budeme komunikovať. Nevšimla som si vás celkovo, ani vo vláde. Ďakujem. (Smiech. Potlesk.)
Blanár, Juraj, podpredseda NR SR (2020-12-17):
Teraz udeľujem slovo poslednému prihlásenému do rozpravy – pánovi poslancovi Kotlebovi, Marianovi Kotlebovi.
Bugár, Béla, podpredseda NR SR (2018-09-17):
Na vystúpenie pána poslanca s faktickými poznámkami traja. Pán poslanec Osuský.
V. Palko, minister vnútra SR: (2003-07-04):
A čo sa týka pána poslanca Minárika, tak, ako som už povedal, som za to, aby bol prijatý bod 18 v spoločnej správe, ale pre to je potrebné, aby bol prijatý aj  návrh pána poslanca Minárika, lebo to ladí spolu.  Ďakujem za pozornosť. Z. Martináková, podpredsedníčka NR SR: Pán spravodajca, chcete sa vyjadriť k rozprave? Nie. Ďakujem pánovi ministrovi  aj pánovi poslancovi. Prerušujem rokovanie o tomto bode programu. Pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 254/1991 Zb. o Slovenskej televízii v znení neskorších predpisov . Návrh zákona ste dostali ako tlač 287, návrh na jeho pridelenie výborom máte v rozhodnutí pod č. 269. Prosím pána poslanca Tomáša Galbavého, aby za skupinu poslancov návrh zákona v snemovni odôvodnil.
Hrnčiar, Andrej, podpredseda NR SR (2017-05-19):
Ďakujem. Chce zaujať spravodajca stanovisko? Nie. Prerušujem rokovanie o tomto bode programu. Pristúpime k Správe o výsledkoch kontrolnej činnosti Najvyššieho kontrolného úradu Slovenskej republiky za rok 2016 . Správa má tlač 481 a správa výboru má tlač 481a. Prosím predsedu tohto úradu Karola Mitríka, aby správu uviedol.
Grendel, Gábor, podpredseda NR SR (2022-05-06):
S reakciou na faktickú poznámku pán poslanec Juraj Krúpa.
Hrušovský, Pavol, podpredseda NR SR (2011-05-17):
Panie poslankyne, páni poslanci, prosím, zaujmite miesto v rokovacej sále, budeme pokračovať v rokovaní podľa schváleného programu. Najskôr hlasovaním o jednotlivých prerokovaných bodoch programu 18. schôdze Národnej rady Slovenskej republiky. Prosím o zaujatie miesta v rokovacej sále. A poprosím pani poslankyňu Pfundtner, aby z poverenia výboru ústavnoprávneho predložila Národnej rade Slovenskej republiky hlasovanie o zákone z 5. apríla 2011, ktorým sa mení a dopĺňa zákon 350/1996 Z. z. o rokovacom poriadku, ktorý prerokovávame ako tlač 331, ktorý pán prezident vrátil na opätovné prerokovanie Národnej rade Slovenskej republiky. Nech sa páči, pani poslankyňa, máte slovo. (Hlasovanie o zákone z 5. apríla 2011, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a o zmene niektorých zákonov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 331.)
Drucker, Tomáš, minister zdravotníctva SR (2016-09-07):
Vážená pani predsedajúca, vážené panie poslankyne, páni poslanci, dovoľte mi predložiť návrh zákona, ktorým; no, to bude ťažké; návrh na aktualizáciu vojenského zastúpenia Slovenskej republiky pri orgánoch a vo vojenských štruktúrach NATO a Európskej únie a vyslania príslušníkov ozbrojených síl Slovenskej republiky do tohto vojenského zastúpenia. Návrh je, aby Národná rada vyslovila súhlas s touto aktualizáciou a vyslania príslušníkov ozbrojených síl Slovenskej republiky do vojenského zastúpenia Slovenskej republiky pri orgánoch a vojenskej štruktúry NATO a Európskej únie tak, ako je uvedené návrhom zákona. Vážená pani predsedajúca, vážené panie poslankyne, páni poslanci, dovoľte mi, aby som v mene ministra obrany požiadal o podporenie tohto návrhu zákona. Ďakujem.
Blaha, Ľuboš, podpredseda NR SR (2024-01-31):
Pani poslankyňa Jana Hanuliaková.
Marček, Peter, poslanec NR SR (2019-02-12):
Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 22. marca 2019 a gestorský výbor do 20. marca 2019. Vážený predsedajúci, ďakujem, skončil som. Prosím, otvorte rozpravu.
Šimečka, Michal, podpredseda NR SR (2024-01-19):
Ďakujem pekne. Pán poslanec Hargaš.
B. Bugár, podpredseda NR SR: (2005-02-03):
Takže, nech sa páči, zapnite mikrofón pani poslankyni Tóthovej. Zároveň končím možnosť prihlásiť sa s faktickými.
B. Bugár, podpredseda NR SR: (2006-04-19):
(Hlasovanie.) Prítomných 124, za 41, proti 36, zdržalo sa 43, nehlasovali 4. Konštatujem, že tento návrh sme neschválili.
B. Bugár, podpredseda NR SR: (2004-05-12):
(Hlasovanie.) Prítomných 135 poslancov, za návrh 62, proti 59, zdržali sa 13, nehlasoval 1. Konštatujem, že tento procedurálny návrh sme neschválili. Nech sa páči.
Hrušovský, Pavol, predseda NR SR (2011-12-01):
Pán poslanec Matovič.
Richter, Ján, minister práce, sociálnych vecí a rodiny SR (2017-11-30):
Opakujem znova, že odpovedal som pri otázke č. 1.
D. Čaplovič, podpredseda vlády SR: (2006-08-03):
A ešte jednu poznámku, pán kolega. Neviďte vo vetách, alebo nehľadajte v týchto vetách nejaké začarované veci, ktoré budú škodiť, povedzme, národnostnému školstvu. Nejasnosti. Som povedal niekoľkokrát, a to tvrdí aj pán podpredseda vlády a pán minister školstva pán Mikolaj, že v týchto veciach sa skutočne bude robiť štandardná politika k národnostným menšinám v zmysle platnej charty užívania alebo používania menšinových, respektíve, alebo aby som bol presný, regionálnych jazykov, že sa budú konať aj ďalšie kroky, ktoré budú pomáhať tak na národnostne zmiešanom či jazykovo zmiešanom území slovenskému školstvu, ako aj školstvu s vyučovacím jazykom maďarským. A chcel by som jednu vec pritvrdiť a povedať priamo, viete, že sme sa stretli a že sme hovorili o veľmi dôležitom aspekte, ktorý treba prijať do konca roku, a to je otázka odstránenia toho alebo predĺženia toho prechodného obdobia, aby sme skutočne vytvorili podmienky na to, aby nám nezanikli v niektorých regiónoch, pokiaľ nemáme pripravené školské autobusy, pokiaľ tam nie sú pripravené všetky podmienky, jednotlivé školy, hlavne malotriedky, či sú to slovenské, či sú to s vyučovacím jazykom maďarským, alebo iných národnostných menšín a že tieto kroky iste urobíme a tie sa objavia v tom konkrétnom rozpracovaní programového vyhlásenia vlády. Ja osobne mám tiež, keďže mám v garancii menšiny, aj národnostné menšiny, na Úrade vlády mám záujem, aby sa tie veci zabezpečovali, aby sme skutočne na rozdiel od iných, ktorí v minulosti akosi nemysleli na to, čo znamená škola pre región, čo znamená škola pre obec, pre dedinu; ja som to párkrát už zopakoval aj v jednom rozhovore s vami pre Slovenský rozhlas, keď som povedal: „Pre mňa je škola druhý kostol na dedine,“ pretože ak tá škola odtiaľ odíde, tá dedina nám bude viac a viac upadať. A to sa týka takisto národnostného školstva, ako sa to týka školstva väčšinového, slovenského školstva v Slovenskej republike. Ďakujem.
Paška, Pavol, predseda NR SR (2014-05-29):
Ďakujem pekne, pán predseda vlády. Vyčerpali ste svoj pätnásťminútový limit. Pán poslanec, už nie je priestor na doplňujúcu otázku. Budeme pokračovať otázkami pre členov vlády. Prvá je od pána poslanca Mikloška, ktorý sa pýta pána ministra kultúry Mareka Maďariča: „Na sociálnych sieťach sa množstvo ľudí vyjadruje hrubo a netolerantne bez odozvy kompetentných ľudí. Keď v nervovom vypätí sa športová komentátorka RTVS Kormútová vyjadrila podobne, vedenie ju ihneď vyhodilo z práce napriek jej okamžitému stiahnutiu statusu a ospravedlnenia sa. Okrem škandalizovania tohto prípadu v médiách nik sa nezaujímal o chytenie a potrestanie zlodeja. Nepripomína vám tento postup metódy vyhadzovania z práce za totality, ktoré vyvolávali v ľuďoch obavy a strach?“ Pán minister, poprosím vás o odpoveď.
B. Bugár, podpredseda NR SR: (2004-09-22):
(Hlasovanie.) Prítomných 147 poslancov, za návrh 84, proti 60 poslancov a zdržali sa 3. Návrh sme schválili. Konštatujem, že sme v treťom čítaní . Otváram rozpravu v rámci tretieho čítania a pýtam sa, či sa hlási niekto do rozpravy. Konštatujem, že nikto. Vyhlasujem rozpravu v tomto čítaní za skončenú. Nech sa páči, záverečné hlasovanie.
Žiak, Miroslav, poslanec NR SR (2021-09-30):
Ďakujem veľmi pekne. Pán poslanec Blaha, výhoda tohto pléna je jedna, že tu mi neviešte... neviete dať ban, tu ma neviete zablokovať a tu si budete musieť vypočuť všetko, čo vám naservírujeme, a teda vy ste taký slovenský, možno aj svetový unikát, že vy máte viacej zabanovaných fanúšikov na stránke, ako máte preferenčných krúžkov vo voľbách, to je, myslím si, že vy ste fakt že víťaz. A vy sa rád oháňate tým, vašou publikačnou činnosťou, aký ste vy úžasný vedec s neviem koľkými titulmi, no vaša publikačná činnosť za posledných 5 rokov od roku 2017 je nula. Slovom nula, takže taký ste vy vedec. Dokonca som dostal niekoľko ix správ zo Slovenskej akadémie vied, že sa vám smeje celá SAV-ka, neviem, ako to znášate, vy veľký hrdina, vy sociálny demokrat, ktorý chodí privátnymi JET-mi, privátnymi JET-mi do Ruska chodí velice prednášať. Alebo ja sa tak sa rovno spýtam, že prečo nepriznávate vaše prednášky v Moskve, ktoré vám platí top oligarcha veľmi blízky Putinovi Ališer Usmanov, lebo tak samotná univerzita sa to nebojí priznať. Viete, že to neni žiadny problém. A tiež, aký veľký obnos peňazí vy musíte dostať na to, aby ste šírili tieto konšpirácie, a tie, prepáčte, za toto, tie hovnocucové veci, ktoré som vám minule nazval, keď dokážete šíriť tie dezinformácie o COVID-e, keď na COVID zomrel váš otec. Vy ste normálne že hyena. Vy ste akože taký charakter, aký ste vy, to som ešte nevidel, lebo mne keby zomrel niekto z rodiny, a ešte by som šíril také dezinformácie, ktoré spôsobia takúto smutnú udalosť v iných rodinách (reakcia z pléna), tak by som asi normálne sa oplieskal o stenu. Normálne, že vy ste, vy ste taký sup (reakcia z pléna), sup slovenskej politiky. A nabudúce, končí mi môj čas, je tu... (Reakcia z pléna a prerušenie vystúpenia predsedajúcim.)
Pellegrini, Peter, podpredseda NR SR (2020-04-07):
Ďakujem pekne. Práve mi pán podpredseda ukazuje, že sme dostali informáciu, že pre poruchu je odstavená voda v Národnej rade (povedané so smiechom), tak celkom, celkom veľká symbolika. (Smiech v sále a potlesk.) A, pani poslankyňa spravodajkyňa, prosím len, aby ste evidovali, že pán poslanec podal procedurálny návrh nepokra..., alebo nepokračovať v rokovaní, aby ste to potom zohľadnili pri hlasovaní. O slovo požiadal pán minister, ktorý vystúpi v rozprave, nech sa páči.
Paška, Pavol, poslanec NR SR (2011-02-01):
Ďakujem pekne. Vážený pán predseda, chcem požiadať o rozšírenie programu schôdze o návrh uznesenia Národnej rady, ktorým zaviažeme vás predsedu Národnej rady, aby v súlade s § 123 ods. 1 zákona Národnej rady č. 350/1996 Z. z. o rokovacom poriadku v znení neskorších predpisov ste určili pre poslancov Národnej rady Slovenskej republiky termín na podávanie návrhov na vymenovanie generálneho prokurátora Slovenskej republiky tak, aby voľba kandidáta na vymenovanie generálneho prokurátora sa mohla uskutočniť na tejto prebiehajúcej schôdzi. Tento návrh odôvodňujem tým, že dnes končí funkčné obdobie, sedemročné funkčné obdobie generálneho prokurátora, napriek tomu, že je vašou povinnosťou tieto voľby vypísať tak, aby Národná rada mohla predložiť pánovi prezidentovi Slovenskej republiky Ivanovi Gašparovičovi návrh, aby mohol vymenovať nového generálneho prokurátora... (Prerušenie vystúpenia časomerom.)
Paška, Pavol, predseda NR SR (2012-06-20):
Pani poslankyňa Vaľová.
B. Bugár, podpredseda NR SR: (2006-04-21):
(Hlasovanie.) Prítomných 122, za 44, proti 6, zdržalo sa 71 poslancov, nehlasoval 1. Návrh pána poslanca Maxona sme neschválili. Nech sa páči. A. Blajsko, poslanec: Pani poslankyňa Navrátilová podala 2 návrhy. Dajme hlasovať o jej prvom návrhu.
Laššáková, Jana, podpredsedníčka NR SR (2014-12-03):
Dobre. Tak po prestávke bude, vystúpi ešte znovu, dokončí svoje vystúpenie pán poslanec Hlina. Prajem vám dobrú chuť, pokračujeme o 14.00 hodine. Áno, nech sa páči, procedurálny návrh.
Viskupič, Marián, poslanec NR SR (2022-11-30):
Ďakujem pekne za slovo, pán predsedajúci. Takisto chcem členov finančného výboru pripomenúť, že ku platom zdravotníkov rokujeme dnes 13.15 h v našej miestnosti. Ďakujem pekne.
V. Pavelka, poslanec: (2002-04-11):
J. Migaš, predseda NR SR: Bude odpovedať podpredseda vlády. Pán podpredseda, nech sa páči, máte slovo. Podpredseda vlády.
P. Miššík, poslanec: (2003-09-22):
Z. Martináková, podpredsedníčka NR SR: Ďakujem, pán spravodajca. Otváram rozpravu. Písomne sa neprihlásil žiaden z poslancov. Nech sa páči, môžete sa ešte hlásiť ústne. Uzatváram možnosť hlásiť sa ústne do rozpravy. Pán poslanec Číž.
M. Pado, poslanec: (2007-06-27):
Pán kolega Mikloš hovoril o prekrúcaní faktov. Ja chcem povedať, že prekrúcanie faktov a nepravda, tak ako v minulosti boli privilégiom a príznačné pre ľavicu pred novembrom 1989, sú príznačné aj pre túto ľavicovú a socialistickú vládu v mnohých oblastiach. Zavádzanie a prekrúcanie faktov je príznačné v ekonomike a v hospodárskom raste slovenskej ekonomiky a slovenskej spoločnosti, kde si prisvojujete podiel na tomto raste, práve čo je presne opačné. Po druhé. Takisto prekrúcate fakty v oblasti znižovania nezamestnanosti a chcem poukázať na jednu situáciu, ktorú budem komentovať možno až v septembri, to je takisto prekrúcanie faktov v oblasti bezpečnosti Slovenskej republiky, kde predseda vlády pri nástupe vlády hovoril o tom, v akom katastrofálnom stave preberáte Slovenskú republiku  z  hľadiska   bezpečnosti. Po roku  vašej vlády 99 % všetkých ukazovateľov v oblasti bezpečnosti sa zhoršilo minimálne o 10 %. No a vlastne to prekrúcanie potvrdzujete aj tou výstavou fotografií dole vo vestibule, ktorá sa týka vstupu Slovenska do Európskej únie, kde to vyzerá tak, že jediný, kto sa o to zaslúžil je táto vláda a predovšetkým predstavitelia SMER-u. To je prekrúcanie faktov a len pokračovanie histórie a pán kolega Mikloš, bolo by treba sa zamyslieť nad tým, ako presvedčiť niektorých socialistov o tom, že to, čo bolo devastované 45 rokov boľševikmi a ľavičiarmi, nie je možné opraviť za 4 až 8 rokov pravicovej vlády. Ďakujem  pekne.
Žiga, Peter, podpredseda NR SR (2024-09-13):
Na vaše vystúpenie štyri faktické poznámky. Ako prvý pán poslanec Viskupič.
O. Nachtmannová, poslankyňa: (2009-10-28):
Snáď by som ešte doplnila aj nutnosť migrácie v súčasnosti. Súčasná doba je ozaj veľmi turbulentná. Slávny japonský profesor ekonómie manažmentu povedal – „jedinou istotou súčasnosti je stála neistota“. Tá migrácia je, určite bude v budúcnosti ešte viac. Ak sa budú sťahovať za prácou rodičia, tak sa budú s nimi sťahovať aj ich deti. A teda, ak každá škola bude mať iné učebnice, ako to dieťa sa bude adaptovať? Ono sa, samozrejme, zadaptuje, ale určite to bude s podstatne väčšími ťažkosťami. No a teraz prečo, alebo respektíve čo ma primälo k tomu, aby som vystúpila k rozprave. Boli to záverečné slová pani predkladateľky pani poslankyne Rosovej, ktorá povedala, že sa zabráni tomu, aby učebnice písali a vydávali ľudia, ktorí sú blízki vládnym stranám. Tieto jej slová ma skutočne pobúrili. Pravdepodobne uplatňuje osobnú skúsenosť, keď agentúra Markant v čase, keď pani poslankyňa Rosová bola poradkyňou premiéra Dzurindu a šéfka Centra informačných stratégií. Tak vtedy agentúra Markant, ktorej konateľ bol manžel pani Rosovej pán Mário Dobrovodský, dostala z Úradu vlády 8,5 milióna Sk na sociologický prieskum, ako občania Slovenskej republiky vnímajú reformy. Okrem toho agentúra Markant dostala z európskych fondov 450-tisíc eur na projekt Korupcia nám pije krv. Agentúra Markant nebola jediným subjektom, ale bola zaradená v tomto prieskume. Mám to zo stránok Fair-play. Pripomínam ale, že Fair-play sa nevyjadrilo, že Mário Dobrovodský je manžel pani poslankyne Rosovej. Čiže, žiaľbohu, tie jej posledné slová dokumentujú, že asi vie, o čom hovorí. Ďakujem. (Potlesk.)
Faič, Vladimír, poslanec NR SR (2020-03-20):
Sľubujem. (Potlesk.)
I. Šimko, minister obrany SR: (2003-06-19):
Po skončení vojenskej časti operácie mnohonárodnej koalície v Iraku a porážke režimu Saddáma Husajna naďalej pretrváva potreba vojenskej prítomnosti v Iraku na zachovanie stabilného bezpečnostného prostredia. Podpora bezpečnosti a stability v Iraku je v súčasnosti kľúčovou úlohou pre koaličné sily. Tento proces má umožniť humanitárnu rekonštrukciu krajiny do čias, pokiaľ nová iracká administratíva nebude schopná prevziať samostatnú a účinnú kontrolu nad územím Iraku. V rámci povojnovej obnovy Irackej republiky budú vytvorené tri sektory: americký, britský a poľský. 12. mája 2003 Ministerstvo obrany Slovenskej republiky dostalo pozvanie Poľskej republiky na pôsobenie v mnohonárodnej divízii v rámci stabilizačných síl v Irackej republike. Na základe analýzy možností sa Slovensko môže zúčastniť na tejto operácii ženijnou jednotkou ozbrojených síl Slovenskej republiky v počte do 85 osôb. Hlavnou úlohou vyslanej ženijnej roty bude odmínovanie a odstraňovanie nástražných systémov na plochách a cestných komunikáciách. Vyslanie ženijnej jednotky do Iraku je uskutočňované na základe Rezolúcie Bezpečnostnej rady Organizácie Spojených národov č. 1483 z roku 2003, ktorá vyzýva členské štáty OSN na aktívnu participáciu na obnove a rekonštrukcii Iraku a vytvorení stability a bezpečnosti ako základných podmienok na fungovanie nových demokratických inštitúcií. Vážený pán predsedajúci, vážené panie poslankyne, vážení páni poslanci, prosím vás, aby ste vyslovili súhlas s vyslaním ženijnej jednotky ozbrojených síl Slovenskej republiky do Irackej republiky. Ďakujem za pozornosť. P. Rusko, podpredseda NR SR: Ďakujem pekne. Prosím povereného člena výboru pre obranu a bezpečnosť poslanca Jána Patakyho, aby podal informáciu o výsledku prerokovania návrhu vo výboroch a návrh uznesenia Národnej rady.
Hrnčiar, Andrej, podpredseda NR SR (2020-02-20):
Pán poslanec Kéry.
Chmel, Rudolf, poslanec NR SR (2015-03-12):
Ďakujem pekne. Pán predseda, zvolávam na 12.00 hod. výbor pre ľudské práva a národnostné menšiny do miestnosti č. 32. Ďakujem pekne.
Figeľ, Ján, podpredseda NR SR (2015-02-11):
Nech sa páči, Jozef Mikloško.
Mihál, Jozef, poslanec NR SR (2017-04-06):
Jasné. Takže neviem, ako to bude ďalej s tými kolegami z MOST-u a z SNS, ale mali by ste ich nejako pošťuchnúť, nech predsa aj oni niečo povedia na obranu ministra Richtera. A že kauza Čistý deň vlastne nie je kauzou. Čo je, čo sa deje? Ste v tom sami, štyridsaťdeviatka!
Borec, Tomáš, minister spravodlivosti SR (2014-09-11):
Veľmi pekne ďakujem za slovo, pán predsedajúci. Takže dovoľte, vážené pani kolegyne poslankyne, poslanci, aby som odôvodnil návrh. Cieľom tejto navrhovanej novely je vytvoriť podmienky pre realizáciu programového vyhlásenia vlády Slovenskej republiky, a to zavedením systémových opatrení na posilňovanie práva občanov na včasné súdne rozhodnutia, najmä s ohľadom na vykonania, na konania vedené rozhodcovskými súdmi, ktoré nie sú konaním pred štátnymi súdmi. Významným aspektom, ktorý by mal urýchľovať zmenu zákona, bola aj nutnosť samostatného riešenia úpravy rozhodcovského konania v spotrebiteľských sporoch, kde za posledné obdobie expandoval výskyt negatívnych skúseností s činnosťou rozhodcovských súdov. Na základe týchto skutočností vyvstala zároveň potreba vykonať zmeny v podobe novelizácie zákona o rozhodcovskom konaní, ktorý platí dnes. Modifikácie, ktoré sú navrhované, by som chcel teraz zhrnúť stručne do niekoľkých bodov. Jednak ide o nové definovanie arbitrability, teda možnosti súdiť sa pred rozhodcovským súdom. Zavádza sa jediné kritérium, a to, či ide o právny vzťah, ohľadne ktorého strany môžu uzatvoriť dohodu v rovnaní vrátane sporov o určení, či tu právo alebo právny vzťah je, alebo nie je. Ďalej nemožnosť rozhodovať podľa zákona o rozhodcovskom konaní spotrebiteľské spory, a to vzhľadom na nutnosť samostatného riešenia úpravy rozhodcovského konania v spotrebiteľských sporoch v rámci samostatného návrhu zákona o spotrebiteľskom rozhodcovskom konaní, ktorý predstavím neskôr. Spresňuje sa ďalej režim právomoci všeobecných súdov nariaďovať predbežné opatrenia v sporoch, kde vo veci samej má rozhodovať rozhodcovský súd. Ďalej sa zjednocujú požiadavky na uzatvorenie rozhodcovskej zmluvy v elektronickej podobe so všeobecnými požiadavkami stanovenými v Občianskom zákonníku, upravujú sa zriaďovatelia stáleho rozhodcovského súdu. Predbežné opatrenie nariadené v rozhodcovskom konaní bude exekučným titulom podľa Exekučného poriadku, ak mala druhá strana možnosť vopred sa oboznámiť s návrhom na jeho vydanie. Ďalej, pri určení rozhodného práva sa kladie dôraz na širšie uplatnenie zmluvnej voľnosti strán, pokiaľ nie je zákonom obmedzená. Ďalej, väčší priestor na uplatnenie zmluvnej slobody aj v tuzemských právnych vzťahoch. A napokon v rámci zavádzania elektronického doručovania sa navrhuje opatrenie, že rozhodcovský súd, rozhodcovský rozsudok, pardon, musí mať vždy listinnú podobu. Tento návrh zákona prerokovala a schválila vláda Slovenskej republiky na svojom zasadnutí 20. augusta 2014. Toľko úvodom. Chcem požiadať poslancov o podporu tohto návrhu. Ďakujem pekne.
M. Hort, podpredseda NR SR: (2009-09-10):
Pán poslanec bol posledný, kto sa prihlásil do rozpravy, a preto vyhlasujem všeobecnú rozpravu za skončenú. Pýtam sa, pani navrhovateľka, chcete využiť právo záverečného slova. Nech sa páči.
Grendel, Gábor, podpredseda NR SR (2021-05-13):
Prezentujme sa a hlasujme. (Hlasovanie.) Prítomných 132 poslancov, za 82, proti 8, zdržalo sa 42, hlasovali všetci prítomní. Konštatujem, že sme schválili vládny návrh novely zákona o neprimeraných podmienkach v obchode s potravinami. Pokračujeme v druhom čítaní o návrhu poslancov Marcinkovej, Krúpu a Krištúfkovej na vydanie zákona, ktorým sa mení zákon č. 328/2002 Z. z. o sociálnom zabezpečení policajtov a vojakov, tlač 444, bod 23 schváleného programu. A o slovo sa hlási pán podpredseda vlády Štefan Holý. (Pokračovanie rokovania o návrhu poslancov Národnej rady Slovenskej republiky Vladimíry Marcinkovej, Juraja Krúpu a Petry Krištúfkovej na vydanie zákona, ktorým sa mení zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov , tlač 444.)
Hrnčiar, Andrej, podpredseda NR SR (2016-10-21):
Ďalším vystupujúcim v rozprave je pán poslanec Matovič.
Puci, Róbert, poslanec NR SR (2017-10-18):
Ďakujem pekne. Pán poslanec Baránik, som prekvapený. Povedali ste, že diala sa tu trestná činnosť, vedeli sme o tom. Vy ako právnik by ste mali vedieť, že pokiaľ ste vedeli vedome o nejakej trestnej činnosti, mali ste to oznámiť, dokonca si myslím, že ste boli povinný to oznámiť. A pokiaľ nie, tak sa potom opýtam, pani ministerka, nie je toto spolupáchateľ, keď k niečomu došlo a on to neoznámil vedome? Ďakujem pekne.
Paška, Pavol, predseda NR SR (2014-09-10):
Pani poslankyňa Gibalová.
Kolesík, Andrej, poslanec NR SR (2011-09-07):
Ďakujem, pán predsedajúci. Vážený pán kolega Beblavý, jeden by možno dúfal, že po úvodných zmätkoch, myslím, teda po ujatí sa funkcie ministra školstva pánom Jurzycom sa niektoré veci dajú do poriadku. Ale v skutočnosti je opak pravdou. Najlepším príkladom toho, aký chaos v školstve vládne, je to, že pokiaľ sa skontaktujete či už s krajským školským úradom, metodickým centrom alebo so samotným ministerstvom nikto, a opakujem ešte raz, nikto vám nevie mnohé problémové alebo nejasné veci, a tých nejasných vecí je viac ako dosť v nových školských zákonoch a vyhláškach ministerstva, poriadne vysvetliť. A ak vám to aj vysvetlia, tak si spravidla tieto vysvetlenia týkajúce sa jednej problematiky od spomenutých úradov protirečia. Jednou z doslova absurdných epizód slovenského školstva je dlhodobé platové nedocenenie učiteľov. Viem, že sa opäť objaví množstvo ľudí, ktorí so mnou nebudú súhlasiť. Ale samotní učitelia najlepšie vedia, o čom hovorím. Doteraz bol základný tarifný plat začínajúceho učiteľa 539 eur, hovorím o hrubom príjme. Toto je ocenenie tejto vlády pre vysokoškolsky vzdelaného človeka, ktorý má vzdelávať budúce generácie. Myslím si, že sa niet čomu čudovať, keď mladí absolventi vysokých pedagogických škôl odmietajú ísť učiť. Toto je vaša zodpovednosť, vážený pán minister.
M. Číž, podpredseda NR SR: (2007-09-19):
(Hlasovanie.) Prítomných 133 poslancov, za návrh 133 poslancov. Konštatujem, že tieto návrhy sme schválili. Nech sa páči, pán spravodajca.
Zmajkovičová, Renáta, podpredsedníčka NR SR (2013-02-13):
Faktické poznámky na vystúpenie pána poslanca nie sú. Uzatváram možnosť prihlásiť sa s faktickou poznámkou. Ďalším písomne prihláseným, pán poslanec Mihál. Pán poslanec, vaše vystúpenie bude dlhšie ako päť minút? Päť minút. Nech sa páči.
Hrnčiar, Andrej, podpredseda NR SR (2018-05-10):
Ďakujem, pán premiér. Teraz vás žiadam, aby ste v limite pätnásť minút odpovedali na otázky adresované predsedovi vlády podľa vyžrebovaného poradia. Prvá otázka je od poslanca Ondreja Dostála a znie: „Nielen naše samosprávy, ale i vládni i mimovládni analytici opakovane upozorňujú na to, že ani napriek rastúcim objemom výnosov z podielových daní nemajú dostatok zdrojov na takú šírku kompetencií, ktorá im v rámci decentralizácie bola prisúdená. Vláda na tento fakt reaguje najmä nesystémovými opatreniami, ako sú rôzne selektívne dotačné schémy, čo je v rozpore najmä s duchom a princípmi fiškálnej decentralizácie. Kedy začne vláda riešiť komplexne a systémovo dokončenie reformy verejnej správy na Slovensku?“
B. Bugár, podpredseda NR SR: (2005-09-21):
Otváram všeobecnú rozpravu a pýtam sa, či sa hlási niekto do rozpravy. Konštatujem, že nikto. Vyhlasujem rozpravu za skončenú a prerušujem rokovanie o tomto bode programu. Nasledujúcim bodom je prvé čítanie o vládnom návrhu zákona o brannej povinnosti a o zmene a doplnení niektorých zákonov (tlač 1226). Znovu dávam slovo pánovi ministrovi obrany, aby vládny návrh zákona uviedol.
Pčolinský, Peter, doterajší podpredseda NR SR (2023-10-25):
Pán poslanec Radomír Šalitroš.
P. Paška, predseda NR SR: (2006-10-17):
Gestorský výbor určil ako spravodajcu pána poslanca Mikuša. Prosím ho, aby podal informáciu.
Raši, Richard, poslanec NR SR (2013-02-05):
Ďakujem pekne. Prosím, hlasujeme o pozmeňujúcom návrhu pána poslanca Blanára, o všetkých štyroch bodoch tohto návrhu spoločne.
Fedor, Martin, poslanec NR SR (2012-09-12):
Dajte teraz, prosím, hlasovať o návrhu doplnenia tohto uznesenia, tak ako ho predstavil pán poslanec Matovič. (Prerušenie vystúpenia predsedajúcim.)
M. Číž, podpredseda NR SR: (2007-06-20):
Vzhľadom na to, že hlavní aktéri sú prítomní, otváram druhý rokovací deň 11. schôdze Národnej rady Slovenskej republiky. Dovoľte mi, aby v zmysle rečných povinností som vás informoval o neúčasti niektorých poslancov na dnešnom rokovacom dni, ktorí o ospravedlnenie požiadali písomne. Sú to páni poslanci Marián Kovačócy, Mikuláš Dzurinda a pán Jaroslav Ivančo. Takže, ak dovolíte, budeme pokračovať v prerušenom rokovaní v prvom čítaní o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov . Pán navrhovateľ aj pán spravodajca zaujali svoje miesta. Chcem povedať, že včera sme prerušili rokovanie o tomto bode programu v čase, keď sa ešte prihlásil pán poslanec Lipšic do rozpravy. Takže má slovo. (Hlas z pléna.) Pardon, pán poslanec Miššík, procedurálny návrh.
Pellegrini, Peter, predseda NR SR (2024-02-27):
Ďakujem pekne. Dávam teraz slovo členovi, pánovi predsedovi ústavnoprávneho výboru, poslancovi Tiborovi Gašparovi, aby informoval Národnú radu o výsledku prerokovania návrhu vlády vo výbore.
Viskupič, Marián, poslanec NR SR (2019-09-25):
Tak, pán predsedajúci, ďakujem za slovo. Ešte raz. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, predseda NR SR: (2004-10-20):
(Hlasovanie.) 141 prítomných, 134 za, 2 proti, 5 sa zdržalo. Návrh sme schválili. Poprosím pani poslankyňu Jarmilu Tkáčovú, aby uviedla návrhy hlasovaní k vládnemu návrhu zákona, ktorým sa dopĺňa zákon č. 42/1992 Zb. o úprave majetkových vzťahov a vysporiadaní majetkových nárokov v družstvách v znení neskorších predpisov a zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov, tlač 872. Nech sa páči, pani poslankyňa.
Jarjabek, Dušan, poslanec NR SR (2012-10-23):
Ďakujem za slovo, pani predsedajúca. Pán poslanec Mihál, no máte jednu veľkú výhodu. Vy stále môžete hovoriť, že toto sme chceli spraviť, toto sme chceli spraviť, ale sme to nestihli. Iste by, samozrejme, s vami v tejto chvíli súhlasil a určite súhlasí aj pán poslanec Kaník, ktorý bol v nejakých štyroch, piatich stranách, ak si to dobre pamätám, možno v šiestich, opravte ma, pán poslanec, však vy ste začínali s (nezrozumiteľne vyslovené slovo) na Slovensku tuná, čo je tých päť, šesť strán, všade ste rozprávali, všade ste rozprávali to isté. Ale v nadväznosti na to, čo povedal pán poslanec Mihál, viete, kaníkovci vždy prosili, tak ako prosia zákerne teraz, oni prosili to HZDS, aby s nimi spolupracovalo, a boli ochotní urobiť čokoľvek. To bolo množstvo stretnutí, množstvo stretnutí, hovorím v nadväznosti na to, čo povedal pán poslanec Mihál, aby som isté veci osvetlil, aby nám to teda bolo jasné, kto tu s nami sedí, hej, v týchto laviciach. Ľudia, ktorí prosili, ktorí skutočne prosili a zákerne prosili, tak ako zákerne prosia teraz a nedovolia, no preto som, samozrejme, aj z toho HZDS musel odísť, preto, lebo s takýmito ľuďmi sa naozaj nedá politicky spolupracovať. (Smiech v sále.) A pán poslanec Mihál, no, povedzte, viete si dobre predstaviť spoluprácu s takýmito kaníkovcami? S takýmto Kaníkom? No viete si vy predstaviť spoluprácu? Keď už toho toľko nahovorili tuná historicky, ako čo sa nedá nielen napísať, ale ani počúvať. Ďakujem za pozornosť.
Kresák, Peter, poslanec NR SR (2016-10-25):
Ďakujem pekne. Ako o treťom v poradí mi dovoľte navrhnúť, aby sme hlasovali o pozmeňujúcom návrhu, ktorý predložil pán poslanec Bernaťák.
B. Bugár, podpredseda NR SR: (2005-12-13):
(Hlasovanie.) Prítomných 127, za 88, proti 2, zdržalo sa 32 poslancov, nehlasovalo 5. Návrh sme schválili. Sme v treťom čítaní . Otváram rozpravu a pýtam sa, či sa hlási niekto do rozpravy. Konštatujem, že nikto. Končím možnosť prihlásiť sa do rozpravy. Vyhlasujem rozpravu za skončenú. Záverečné hlasovanie, pán spravodajca.
Grendel, Gábor, podpredseda NR SR (2021-11-09):
V rozprave teraz vystúpi pán poslanec Ján Mičovský.
Kučerová, Viera, poslankyňa NR SR (2013-10-18):
Ďakujem. Ďalej budeme hlasovať o pozmeňujúcom návrhu pani poslankyne Vittekovej.
Glváč, Martin, podpredseda NR SR (2019-10-18):
S reakciou pani poslankyňa Kaščáková.
Krajcer, Daniel, minister kultúry a cestovného ruchu SR (2010-10-19):
Ďakujem pekne, pán predsedajúci. Vážená Národná rada, vážené dámy a páni, dovoľte, aby som v prvom čítaní uviedol návrh zákona, ktorým sa mení a dopĺňa zákon Národnej rady č. 270/1995 Z. z. o štátnom jazyku Slovenskej republiky v znení neskorších predpisov, a to na základe programového vyhlásenia vlády a na základe uznesenia vlády k návrhu krátkodobých štrukturálnych opatrení vlády Slovenskej republiky. Vo svojom programovom vyhlásení sa vláda zaviazala, že na jednej strane odstráni nezmyselné reštrikcie v súčasnom znení zákona, najmä vo vzťahu k menšinám a na druhej strane zabezpečí ochranu štátneho jazyka. To aj je v súčasnom návrhu novely zákona o štátnom jazyku zakomponované. Treba povedať, že vláda Slovenskej republiky tento návrh schválila jednomyseľne. Účelom teda je odstrániť niektoré pretrvávajúce nedostatky v texte zákona o štátnom jazyku, ktoré spôsobujú interpretačné ťažkosti pri praktickej aplikácii ustanovení tohto zákona, a ako som spomenul aj viaceré nezmyselné reštrikcie. Koniec koncov viaceré z nich nám boli vytýkané aj zo strany rôznych medzinárodných organizácií. Môžem len zmieniť, že na stretnutí s vysokým komisárom OBSE pánom Vollebaekom som informoval o návrhu novely zákona o štátnom jazyku. Vnímal predložený návrh a zmeny, ktoré sú v ňom obsiahnuté, pozitívne. V návrhu sa zároveň výrazne zmierňuje spôsob, akým sa budú uplatňovať sankčné opatrenia, pričom ustanovenia o pokutách sa v zákone zachovávajú. A to v záujme vymožiteľnosti práva, najmä v prípadoch úmyselného a pokračujúceho porušenia zákona, ktoré ohrozuje základné právo občanov na prístup k dôležitým informáciám v štátnom jazyku. Nejde teda o nástroj priamej represie, ale ide o krajný prostriedok, ktorý má slúžiť na vymožiteľnosť jednotlivých ustanovení tohto zákona. Konkrétne ide o dve oblasti, ktoré sú definované v príslušnom ustanovení o sankciách. Týka sa to informácií verejnej správy určených pre verejnosť a zároveň informácií, ktoré sa týkajú života, zdravia, bezpečnosti a majetku občanov. Domnievame sa, že v týchto oblastiach má byť zachované právo, s čím súhlasí aj pán predseda MOST-u pán Bugár, právo občanov na informácie v štátnom jazyku. Zmeny zákona o štátnom jazyku sú navrhnuté tak, aby samotný zákon mohol naďalej plniť svoj základný cieľ, ktorým je ochrana štátneho jazyka a aby sa súčasne garantovalo právo príslušníkov národnostných menšín na používanie vlastného jazyka. Vláda Slovenskej republiky, ako som už spomínal, jednomyseľne alebo jednohlasne schválila predložený návrh zákona na svojom mimoriadnom rokovaní 24. septembra roku 2010. Dámy a páni, týmto vás chcem požiadať, aby ste predložený návrh zákona v prvom čítaní podporili. Ďakujem pekne.
Číž, Miroslav, podpredseda NR SR (2015-03-11):
Tak ešte dáme priestor na dve minúty pánovi Beblavému a potom pristúpime k hlasovaniu. Máte slovo, pán poslanec Beblavý.
Paška, Pavol, predseda NR SR (2014-06-26):
(Hlasovanie.) 121 prítomných, 46 za, 73 proti, 2 sa zdržali. Tento návrh sme neschválili.